Obert el Mercat de Reis en la plaça Cronista Chabret
04 de gener 2024

![](/media/sm3ndydp/img_4097_c.jpg?width=850&height=566.6666666666666)

El Mercat de Reis en la plaça Cronista Chabret de Sagunt ja ha començat la seua activitat fins al pròxim 7 de gener. L'alcalde de Sagunt, Darío Moreno, i la regidora de Comerç i Mercats, Natalia Antonino, al costat d'altres membres de la Corporació Municipal, la Federació Junta Fallera de Sagunt i representants de les associacions de comerç del municipi, han visitat el tradicional mercat nadalenc. Este mercat, organitzat per la regidoria de Comerç i Mercats, estarà obert a la ciutadania en l'horari d'11 a 14 i de 16 a 21 hores.

![](/media/rqmlhfzl/img_4030_c.jpg?width=850&height=566.6666666666666)

El mercat compta amb 35 llocs de venda, dels quals el 40% són de venedors locals. També s'oferixen activitats d'entreteniment tant per a majors com per a xicotets, com ara tallers infantils, cançons, ninots d'animació, atraccions, _photocall_, espais decoratius, etcètera. Així mateix, la vesprada ha comptat amb un concert del grup local Street Five.

![](/media/4lmnvbax/img_4017_c.jpg?width=850&height=566.6666666666666)

Els llocs de venda estan dedicats a productes d'alimentació típica de Nadal com torrons, pastes nadalenques, caramels artesanals, carbó, etcètera. També hi ha elements de decoració nadalenca que adornaran el Mercat de Reis.

![](/media/b0fhnv3d/img_4070_c.jpg?width=850&height=566.6666666666666)

![](/media/ug2d0kd4/img_4108_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/obert-el-mercat-de-reis-en-la-placa-cronista-chabret/ "Facebook")
*   [](http://twitter.com/share?url=https://aytosagunto.es/va/actualitat/obert-el-mercat-de-reis-en-la-placa-cronista-chabret/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-mercat-de-reis-en-la-placa-cronista-chabret/ "Linked In")
*   [](mailto:?body=https://aytosagunto.es/va/actualitat/obert-el-mercat-de-reis-en-la-placa-cronista-chabret/)